SA’ner wen eerste keer in agt jaar die Kaapstad-marathonStephen Mokoka hardloop oor die wenstreep. Foto: ANA. Stephen Mokoka het Sondag die eerste Suid-Afrikaner in agt jaar geword wat die Sanlam Kaapstad-marathon gewen het. Mokoka het met ŉ nuwe rekord vir dié marathon, 2:08:29, geëindig. Mokoka het tien sekondes vinniger as die vorige rekordhouer, Asefa Negewu, geëindig in dié 42 km-wedloop. Albert Korir was tweede met 02:09:02 en Philemon Kacherian derde. By die vroue het Namibië se Helalia Johannes die resies gewen met 02:29:28, terwyl Nolene Conrad die eerste vroue-atleet van Suid-Arika was wat oor die wenstreep gehardloop het – met ŉ persoonlike beste van 02:35:21. Conrad was algeheel agtste. Dié wedloop is een van die kwalifiserende wedlope vir die Comrades- en Twee Oseane-marathon. Nolene Conrad was die eerste vroue-atleet van Suid-Afrika oor die wenstreep. Foto: ANA.